i jens, çantə bä arzeş gunə daanə kə şanə je malj o oujä näm burdan kə je bä arzeş o sanati gunan bə hisäb hanan. i däron i päyə isan o viştar işonə titen du jensi isan (yaani itə titi, ham nar o ham mäddə andomə daanə). işonə titen, vahärə meen o piş az ikə işonə valgon dar bay, dar hanan o inə meevanam aväxirə vahär rasanə. meevə bäldär fanduqei isə kə mäi pulakə murson şaffäf o zarifə o fanduqe bazr, kuştay barjastege monə kə vasat yä pulakə joor hanna. bazr kuştaykə o itə kuştäy adasə monə. i däron je javoni vaxt, yani haş tä ponza sälegi bazr deenan, vali har du tä su säl i bär pur bazr deenan.